Document ID: 31994R0258

ΚΑΝΟΝΙΣΜΟΣ (ΕΚ) αριθ. 258/94 ΤΗΣ ΕΠΙΤΡΟΠΗΣ της 3ης Φεβρουαρίου 1994 για τον καθορισμό των λεπτομερειών εφαρμογής όσον αφορά τη χορήγηση ειδικής επιστροφής κατά την εξαγωγή προς ορισμένες χώρες στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6 και το άρθρο 22,
τον κανονισμό (ΕΟΚ) αριθ. 2768/75 του Συμβουλίου της 29ης Οκτωβρίου 1975 για τον καθορισμό στον τομέα του χοιρείου κρέατος των γενικών κανόνων σχετικά με τη χορήγηση των επιστροφών κατά την εξαγωγή και τα κριτήρια καθορισμού του ποσού τους (3), και ιδίως το άρθρο 7 παράγραφος 3,
Εκτιμώντας:
ότι πρέπει να διευκολυνθεί η αγορά ορισμένων ποσοτήτων χοιρινών προϊόντων στην Κοινότητα από την Ομοσπονδία της Ρωσίας, την Ουκρανία και τη Λευκορωσία- ότι γι' αυτό πρέπει να προβλεφθεί η χορήγηση ειδικής επιστροφής για τους προορισμούς αυτούς εφόσον τηρούνται ορισμένες προϋποθέσεις-
ότι πρέπει, κατά παρέκκλιση από τα άρθρα 1 και 2 του κανονισμού (ΕΟΚ) αριθ. 1700/84 της Επιτροπής της 18ης Ιουνίου 1984 περί ειδικών λεπτομερειών εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 2440/89 (5), να προβλεφθεί απαραιτήτως ο προκαθορισμός της επιστροφής για τον έλεγχο και να αυξηθούν τα ποσά της εγγυήσεως- ότι πρέπει να καθοριστεί μία προθεσμία για την κατάθεση των αιτήσεων προκαθορισμού της επιστροφής, με σκοπό την επιτάχυνση της εξέλιξης των εργασιών-
ότι πρέπει να αποκλειστούν τα προϊόντα τα οποία επωφελήθηκαν ενισχύσεως στην ιδιωτική αποθεματοποίηση που εισήχθη από τον κανονισμό (ΕΟΚ) αριθ. 650/93 της Επιτροπής της 19ης Μαρτίου 1993 για τους ειδικούς φόρους χορηγήσεως των ενισχύσεων στην ιδιωτική αποθεματοποίηση στον τομέα του χοιρείου κρέατος (6), από τη χορήγηση της ειδικής επιστροφής ώστε να αποφευχθεί να σωρευθούν αδικαιολογήτως αυτά τα δύο μέτρα για το ίδιο προϊόν-
ότι πρέπει να προβλεφθούν τα αναγκαία μέτρα για να εξασφαλισθεί η τήρηση της συνολικής ποσότητας των 40 000 τόνων λόγω δημοσιονομικών προβλημάτων και να καθοριστούν οι λεπτομέρειες σχετικά με την υποβολή αιτήσεων προκαθορισμού-
ότι, προς το συμφέρον των εμπορευομένων, πρέπει να υπάρξει πρόβλεψη να μπορεί να αποσυρθεί η αίτηση πιστοποιητικού μετά τον καθορισμό του συντελεστή μειώσεως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τα προϊόντα που υπάγονται στους κωδικούς ΣΟ 0203 11 10 και 0203 21 10 χορηγείται ειδική επιστροφή όταν τηρούνται οι ακόλουθες προϋποθέσεις:
α) τα προϊόντα εξάγονται για να διατεθούν στην κατανάλωση στην Ομοσπονδία της Ρωσίας, την Ουκρανία ή στη Λευκορωσία-
β) κατά παρέκκλιση από το άρθρο 1 παράγραφος 1 και το άρθρο 2 του κανονισμού (ΕΟΚ) αριθ. 1700/84, ο εξαγωγέας πρέπει να ζητήσει τον καθορισμό της επιστροφής και τη σχετική εγγύηση για τα πιστοποιητικά προκαθορισμού της επιστροφής που καθορίζεται σε 30 Ecu ανά 100 χιλιόγραμμα-
γ) τα προϊόντα δεν έχουν επωφεληθεί ενισχύσεως στην ιδιωτική αποθεματοποίηση η οποία εισήχθη από τον κανονισμό (ΕΟΚ) αριθ. 650/93 της Επιτροπής-
δ) στη θέση 20 της αιτήσεως χορηγήσεως πιστοποιητικού και του πιστοποιητικού προκαθορισμού να αναγράφεται μια από τις ακόλουθες ενδείξεις:
- "Ρωσία, Ουκρανία, Λευκορωσία",
- ". . . . . . . . . . . . .".
ε) το πιστοποιητικό δημιουργεί την υποχρέωση να γίνει η εξαγωγή προς μια των χωρών που αναφέρονται στο στοιχείο δ)-
στ) στη θέση 22 του πιστοποιητικού προκαθορισμού πρέπει να αναγράφεται μία από τις ακόλουθες ενδείξεις:
- "ειδική επιστροφή για τη Ρωσία, την Ουκρανία, τη Λευκορωσία, κανονισμός (ΕΚ) αριθ. 258/94",
- ". . . . . . . . . . . . ."
2. Οι προϋποθέσεις που αναφέρονται στα στοιχεία α), β), γ) και ε) συνιστούν τις πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (7).
Άρθρο 2
Κατά την υποβολή των αιτήσεων που αναφέρονται στο άρθρο 1 παράγραφος 1 στοιχείο β), ο εξαγωγέας πρέπει να υποβάλει δήλωση ότι έχει τηρήσει την προϋπόθεση που αναφέρεται στο άρθρο 1 παράγραφος 1 στοιχείο γ).
Άρθρο 3
1. Οι αιτήσεις πιστοποιητικών προκαθορισμού που αναφέρονται στο άρθρο 1, παράγραφος 1 στοιχείο β) πρέπει να υποβάλλονται στις αρμόδιες αρχές τη Δευτέρα και την Τρίτη κάθε εβδομάδας.
2. Κατά παρέκκλιση του άρθρου 5 πρώτη περίπτωση του κανονισμού (ΕΟΚ) αριθ. 1700/84, τα κράτη μέλη ανακοινώνουν στην Επιτροπή την Τετάρτη κάθε εβδομάδας τον κατάλογο πιστοποιητικών προκαθορισμού επιστροφών που ζητήθηκαν κατά τη διάρκεια των δύο ημερών που αναφέρονται στην παράγραφο 1, αναφέροντας τον αριθμό του παρόντος κανονισμού.
Άρθρο 4
Στην περίπτωση που η συνολική ποσότητα, για την οποία ζητήθηκαν τα πιστοποιητικά προκαθορισμού, φθάσει στους 40 000 τόνους, η Επιτροπή μπορεί να λάβει τα αναγκαία μέτρα για να εξασφαλίσει την τήρηση της προβλεπόμενης ποσότητας και ιδίως:
- να αποφασίσει τη διακοπή της χορήγησης πιστοποιητικών,
- να μη κάνει αποδεκτές τις αιτήσεις που υποβάλλονται μετά από μια ορισμένη ημερομηνία,
- να καθορίσει ένα ενιαίο ποσοστό μείωσης των ποσοτήτων που αποτελούν αντικείμενο αιτήσεων πιστοποιητικών που υποβάλλονται μετά μια ορισμένη ημερομηνία.
Άρθρο 5
Στην περίπτωση που η Επιτροπή κάνει χρήση της δυνατότητας που προβλέπεται στην τρίτη περίπτωση του άρθρου 4, ο εξαγωγέας μπορεί, στην περίπτωση αυτή, να αποσύρει την αίτηση πιστοποιητικού του εντός δέκα εργάσιμων ημερών μετά τη δημοσίευση του ενιαίου ποσοστού μείωσης στην Επίσημη Εφημερίδα των Ευρωπαϊκών Κοινοτήτων, εάν η εφαρμογή του ποσοστού αυτού έχει ως αποτέλεσμα τον καθορισμό μιας ποσότητας κατώτερης από 20 τόνους. Η σχετική εγγύηση αποδεσμεύεται αμέσως.
Άρθρο 6
Ο παρών κανονισμός αρχίζει να ισχύει στις 14 Φεβρουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 1994.

Labels: 3
17
5